HISTORIA VENTORUM. 85 



sin fuerint tres (superveniente scilicet Helena, peste 

 rerum) magis dira incumbet tempestas : videtur 

 sane unicus, crudam significare materiam tempes- 

 tatis ; duplex, quasi coctam et maturam ; triplex 

 vel multiplex, copiam aegre dissipabilem. 



44. Si conspiciantur nubes ferri incitatius coelo 

 sereno, expectentur venti ab ea parte, a qua feruntur 

 nubes. Quod si globabuntur et glomerabunt simul, 

 cum sol appropinquaverit ad earn partem, in qua 

 globantur, incipient discuti ; quod si discutientur 

 magis versus Boream, significat ventum ; si versus 

 Austrum, pluvias. 



45. Si occidente sole nubes orientur atrae aut 

 fuscae, imbrem significat : si adversus solem, in 

 Oriente scilicet, eadem nocte ; si juxta solem ab 

 Occidente, in posterum diem, cum ventis. 



46. Liquidatio, sive disserenatio coeli nubili, in- 

 cipiens in contrarium venti, qui flat, serenitatem 

 significat ; sed a parte venti, nihil indicat, sed in- 

 certa res est. 



47. Conspiciuntur quandoque plures veluti ca 

 meras aut contignationes nubium, altera super alte- 

 ras (ut aliquando quinque simul se vidisse, et no- 

 tasse affirmet Gilbertus), et semper atriores sunt 

 infimae, licet quandoque secus appareat, quia can- 

 didiores visum magis lacessunt. Duplex contig- 

 natio, si sit spissior, pluvias denotat instantes (prae- 

 sertim si nubes inferior cernatur quasi gravida) ; 

 plures contignationes perendinant pluvias. 



48. Nubes, si ut vellera lanae spargantur, bine 

 inde tempestates denotant ; quod si instar squam- 



